মহামান্য রাষ্ট্রপতি ও চ্যান্সেলর জাহাঙ্গীরনগর বিশ্ববিদ্যালয় আইন, ১৯৭৩ এর ১৩(১) ধারা অনুযায়ী জাহাঙ্গীরনগর বিশ্ববিদ্যালয়ের পদার্থবিজ্ঞান বিভাগের অধ্যাপক ড. মো. নূরুল আলমকে চার বছরের জন্য জাহাঙ্গীরনগর বিশ্ববিদ্যালয়ের উপ-উপাচার্য পদে নিয়োগ প্রদান করেন। তিনি ১৪ আগস্ট বিশ্ববিদ্যালয়ের সিনেট হলে উপাচার্য অধ্যাপক ড. ফারজানা ইসলামের সভাপতিত্বে এক অনাড়ম্বর অনুষ্ঠানের মধ্য দিয়ে উপ-উপাচার্য পদে যোগদান করেন। স্বীয় পদে যোগদানের পর তিনি আজ জাতীয় স্মৃতিসৌধে শ্রদ্ধাঞ্জলি নিবেদন করেন। এ সময় কোষাধ্যক্ষ অধ্যাপক শেখ মো. মনজুরুল হক, বিভিন্ন অনুষদের ডীন, ভারপ্রাপ্ত রেজিস্ট্রারসহ শিক্ষক, অফিসার ও কর্মচারিগণ উপস্থিত ছিলেন।